2022.12.21.
HU
Az Európai Unió Hivatalos Lapja
L 327/5
(24)
Amennyiben a kedvezményezett nagyvállalkozás, bármely, e rendelet alkalmazásában nyújtott ad hoc támogatást illetően a tagállamnak a kkv-kra vonatkozó, az ösztönző hatással kapcsolatos feltételek mellett azt is biztosítania kell, hogy a kedvezményezett belső dokumentumban elemezze a támogatott projekt vagy tevékenység támogatás melletti és támogatás nélküli életképességét.
A tagállamnak ellenőriznie kell, hogy ez a belső dokumentum alátámasztja-e a projekt vagy a tevékenység hatókörének lényeges kibővülését, a kedvezményezett által a támo­ gatott projektre vagy tevékenységre fordított teljes összeg lényeges növekedését, vagy az érintett projekt vagy tevékenység megvalósítási ütemének lényeges növekedését.
Az ösztönző hatás meglétének azon tény alapján is megállapíthatónak kell lennie, hogy az érintett vidéki térségben a támogatás hiányában nem került volna sor a beruházási projekt vagy a tevékenység végrehajtására.
(25)
Az adókedvezmény formájában megvalósuló automatikus támogatási programokra továbbra is vonatkoznia kell egy, az ösztönző hatással kapcsolatos különös feltételnek, figyelembe véve azt a tényt, hogy az ilyen támogatási programokhoz tartozó támogatások nyújtására automatikusan kerül sor.
Az említett különös feltétel lényege az, hogy a szóban forgó támogatási programokat a tevékenység vagy a támogatott projekttel vagy tevékenységgel kapcsolatos munka megkezdése előtt kell elfogadni.
Nem alkalmazandó azonban ez a feltétel az adóintézkedés formájában megvalósuló módosított támogatási programok esetében, amennyiben a tevékenységre már a korábbi, adókedvezmények nyújtásának formájában megvalósuló adópolitikai programok is kiterjedtek.
A támogatási utódprogramok ösztönző hatásának értékelésében a döntő pillanat az, amikor az adóintézkedést első alkalommal határozták meg az eredeti programban.
(26)
Ami a Natura 2000 (9) mezőgazdasági területeket illeti, a cél a mezőgazdasági ágazatban tevékenykedő vállalko­ zások környezeti teljesítményének és hatékonyságának biztosítása.
A hektáronkénti támogatásnak meg kell felelnie a környezetvédelemr ől szóló uniós jogszabályoknak, valamint az érintett tagállamok ugyanilyen tárgyú nemzeti jogszabályainak, az agrár-környezetvédelmi, illetve az éghajlattal kapcsolatos célok teljesítésének, bele­ értve a biológiai sokféleséggel összefüggésben a fajok és az élőhelyek védettségi állapotának megőrzését, illetve a Natura 2000 területek közjóléti értékének növelését.
(27)
A birtokrendezési támogatás, a mezőgazdasági ágazatban és az erdőalapú ágazatban az információk meghatá­ rozatlan számú kedvezményezett rendelkezésére bocsátását célzó tájékoztatási tevékenységekhez nyújtott támo­ gatás, a mezőgazdasági termékek szélesebb körben való ismertségét elősegíteni hivatott kiadványok formájában megvalósuló promóciós intézkedésekhez nyújtott támogatás, a természeti katasztrófához hasonlítható kedvezőtlen éghajlati jelenségek és más kedvezőtlen éghajlati jelenségek okozta károk helyreállítására irányuló támogatás, az állatbetegségek és a növénykárosítókkal való fertőzöttség megelőzése, felszámolása és az ellenük való védekezés, illetve az általuk okozott veszteségek ellentételezése kapcsán felmerült költségek fedezéséhez nyújtott támogatás, a védett állatok által okozott károk helyreállításához nyújtott támogatás, a Natura 2000-hez kapcsolódó hátrányok leküzdéséhez nyújtott támogatás, az elhullott állatok elszállítási és megsemmisítési költségeinek fedezéséhez nyújtott támogatás, a kutatás-fejlesztési és innovációs támogatás, a természeti katasztrófák által okozott károk helyreállítására nyújtott támogatás, a mezőgazdasági üzem vagy erdő területén található kulturális vagy természeti örökség megőrzésére irányuló beruházásokhoz nyújtott támogatás, az erdőkárok helyreállítására nyújtott támo­ gatás, a mezőgazdasági termelőknek a gyapotra és az élelmiszerekre vonatkozó minőségrendszerekben való részvételéhez nyújtott támogatás, valamint a közösségvezérelt helyi fejlesztési (CLLD) projektekben vagy a mező­ gazdaság termelékenységét és fenntarthatóságát célzó európai innovációs partnerség (EIP) operatív csoportjának projektjeiben részt vevő, vagy azokból részesülő kkv-knak nyújtott támogatás esetében az ösztönző hatást nem szükséges megkövetelni, illetve meglévőnek kell tekinteni, amennyiben az említett támogatási kategóriákra vonat­ kozóan e rendeletben meghatározott egyedi feltételek teljesülnek.
(28)
Annak biztosítására, hogy a támogatás arányos legyen és a szükséges összegre korlátozódjon, a támogatások maximális összegét lehetőség szerint az elszámolható költségek köréhez viszonyított támogatási intenzitásban kell kifejezni.
Ha nem állapítható meg a maximális támogatási intenzitás, mert nem határozhatók meg az elszámol­ ható költségek, illetve annak érdekében, hogy a kisebb összegek tekintetében egyszerűbb eszközök álljanak rendelkezésre, a támogatás arányosságának biztosítása céljából nominálisan meghatározott maximális támogatási összegeket kell megállapítani.
A támogatási intenzitást és a maximális támogatási összegeket olyan szinten kell meghatározni, amely a lehető legkisebbre csökkenti a versenytorzító hatásokat a támogatott ágazatban, miközben megfelelően megvalósítja azt a célt, hogy elősegítse a kedvezményezettek által folytatott gazdasági tevékenységek fejlődését a mezőgazdasági ágazatban, a vidéki térségekben vagy az erdőalapú ágazatban.
Az Unió által finan­ szírozott vidékfejlesztési beavatkozásokkal való összhang érdekében a felső határokat össze kell hangolni az (EU) 2021/2115 rendeletben meghatározottakkal, amennyiben ez megfelel a Szerződés 107. cikke (3) bekezdése c) pontjának alkalmazásából eredő állami támogatási elvekkel.
(29)
A támogatási intenzitás kiszámításához kizárólag az elszámolható költségek vehetők figyelembe.
E rendelet nem mentesíthet olyan támogatást, amelynek támogatási intenzitása a nem elszámolható költségek figyelembevételének eredményeképpen meghaladja a vonatkozó határértéket.
Az elszámolható költségek meghatározását egyértelmű, konkrét és naprakész igazoló dokumentumoknak kell alátámasztaniuk.
A számításnak az adók vagy egyéb
(9) A Tanács 92/43/EGK irányelve (1992.
május 21.) a természetes élőhelyek, valamint a vadon élő állatok és növények védelméről (HL L 206., 1992.7.22., 7. o.).